  Виталий Пронин Декабре элькунамы вылысьтыз вылаз ортчо тол ӵошатсконъёс. Та нуналъёсы шаерысьтымы биатлонистъёс вожвылъясько Удмуртилэн кубокез понна. Со сяна, Иже лыктэмын Россиысь ог 300 фигуристъёс элькунмылэн кунлык басьтэмез дырысен 95 ар тырмонлы сӥзем ӵошатсконэ. Куасъёссэс асьме пала берыктӥзы ини Россиысь тужгес кужмо биатлонистъёс - 22-тӥ декабре кутскоз «Ижысь винтовка» ӵошатскон. Удмуртия понна ыбылӥськыса бызьылозы: пиосмуртъёс пӧлын Е. Шамеев, А. Меньшиков, М. Баграшов, О. Кутлубаев, А. Назаров, А. Поварницын, нылкышноос пӧлын У. Кайшева, В. Телицина, С. Бочкарёва, А. Иванова, О. Неупокоева. Туж оскиськом, У. Кайшева вормисьёс пӧлын луоз шуыса. IBU кубок понна ӵошатсконын со дуннеысь троссэ тодмо спортсменъёсты кельтӥз. Та нуналъёсы со пыриське дуннелэн кубокез понна Словениысь Поклюкаын ортчись ӵошатсконъёсы. Теги: биатлон куасэнбызьылон  